Pärnu Laeva AS

Pärnu Laeva AS oli 19. sajandil ja 20. sajandi alguskümnenditel Eestis tegutsenud laevandusettevõte.

1741. aastal asutas Saksamaalt pärit Hans Dietrich Schmidt Pärnus kaubamaja ja laevandusettevõtte. Ettevõte vedas Eestisse meritsi soola, kala, veini, õli ja väetisi. Eksporditi lina, linaseemet, teravilja ja metsamaterjali.

1845. aastal ehitati Pärnusse tuule jõul töötavad saeveskid, kus hakati saagima laevaplanke. Laevaplankude hankimise võimalus kohapeal hakkas edendama Eestis laevaehitust. Ettevõttele kuulus 19. sajandil 14 suurt purjelaeva, mis tegid reise Lääne-Euroopa maade sadamatesse.

1874. aastal osteti esimene auru jõul töötav puksiir Pärnu jõele ja 1881. aastal soetati reisiaurik Pärnu-Riia liini teenindamiseks. Aastatel 1887–1929 oli firmal täita kaalukas osa Eesti reisilaevanduses. 1920. aastatel avati esimesed välisliinid Tallin–Stettin (Szczecin) ja Tallinn–Stockholm.

1921. aastal ühineti Tallinnas tegutsenud Thomas Clayhills & Son’iga ning firma sai nimeks Pärnu Laeva AS. Ettevõte natsionaliseeriti 1940. aastal.

Viited

Kategooria:Eesti reederid
Kategooria:Eesti endised ettevõtted